Folashade Abugan

Folashade Abugan (født 1990) er en nigeriansk friidrettsutøver som konkurrerer i sprintløp, særlig 400 meter. Hun har gull på 400 meter og 4x400 meter stafett fra Afrikamesterskapet i friidrett 2014, og gull på 400 meter fra Junior-VM i friidrett 2008 som fremste internasjonale meritter. 

Hun ble dopingtatt ved Samveldelekene 2010, der hun testet positivt på testosteron-prohormon, og ble utestengt fra idrett i to år, fra 14. oktober 2010 til 13. oktober 2012.BBC Sport - Commonwealth Games 2010: Third Nigerian tests positive, besøkt 20. januar 2016.IAAF - IAAF News 2011, Issue 119-128, besøkt 20. januar 2016. 

 Idrettskarriere 
2006
Abugan deltok ved Samveldelekene 2006 i Melbourne, der Nigeria fikk bronse på 4 x 400 meter. Abugan løp der sammen med Kudirat Akhigbe, Joy Eze og Christiana Epukhon.Melbourne 2006 - Women's 4x400m Relay Final, besøkt 20. januar 2016. Hun deltok også ved junior-VM i friidrett 2006 i Beijing, der Nigeria kom på 2.-plass på 4 x 400 meter stafett, med ny afrikansk juniorrekord på 3:30,84.IAAF - 11th IAAF World Junior Championships - Results - Women - 4x400 metres relay - Final - Result, besøkt 20. januar 2016. Individuelt deltok hun også på 400 meter, der hun kom på 8.-plass. 

2007
Ved Panafrikanske leker 2007 vant Nigeria 4 x 400 meter stafett, foran Sør-Afrika og Sudan. I tillegg fikk hun bronse på 400 meter, der hun satte ny personlig rekord med tiden 51,44. 

I august deltok hun ved VM i friidrett 2007. På 400 meter ble hun slått ut i innledningsheatet, der hun løp på 52,58, og fikk 29. beste tid. På 4 x 400 meter stafett fikk Nigeria 9. beste tid i innledningsheatene, og ble ikke blant de 8 lagene som gikk til finalen.IAAF - 11th IAAF World Championships in Athletics - Results - Women - 4x400 metres relay - Heats - Result, besøkt 20. januar 2016.  

2008
Ved Afrikamesterskapet i friidrett 2008 kom hun på 2.-plass på 400 meter, bak botswanske Amantle Montsho. Abugan satte her personlig rekord med tiden 50,89. Nigeria vant 4 x 400 meter ved dette mesterskapet, foran Kenya og Senegal. Hun deltok ved CAA Grand Prix i Brazzaville i juni, og med tiden 51,62 oppfylte hun «B-kravet» til OL.African Athletics - Zimbabwe’s Nyongani and Buckland (Mauritius) on track for Beijing Olympics, besøkt 20. januar 2016. I juli deltok hun også ved junior-VM i friidrett 2008, som ble arrangert i Bydgoszcz i Polen, og vant der 400 meter med tiden 51,84, foran Jessica Beard fra USA og Susana Clement fra Cuba. 

Abugan representerte Nigeria ved sommer-OL 2008 i Beijing. På 400 meter kvalifiserte hun seg til semifinalen, men fikk der 14. beste tid (51,30), og nådde ikke finalen. På 4 x 400 meter stafett nådde Nigeria finalen, og endte på 7.-plass med tiden 3:23,74. 

2009
Hun deltok på 400 meter ved juniorafrikamesterskapet i friidrett 2009, og vant denne distansen med ny mesterskapsrekord på 52,02 sekunder. Nigeria vant også 4 x 400 meter stafett i dette mesterskapet, foran Kenya og Mauritius. Hun ble tatt ut til å delta i VM i friidrett 2009, og ble der slått ut i semifinalen med 15. beste tid. På 4 x 400 meter stafett kom Nigeria på 6.-plass i finalen. 

2010
Nigeria vant igjen gull på 4 x 400 meter stafett ved Afrikamesterskapet i friidrett 2010, der Abugan løp sammen med Margaret Etim, Bukola Abogunloko og Ajoke Odumosu.Nigeria News - Nigerian athletes are second best in Africa, besøkt 21. januar 2016. Individuelt deltok hun på 400 meter, der hun kom på 3.-plass med tiden 51,63. 

I september representerte hun Afrika ved Verdenscupen i friidrett 2010 i Split, der hun deltok på stafettlaget som fikk bronse på 4 x 400 meter. 

Ved Samveldelekene 2010, som ble arrangert i New Delhi i India, løp hun inn til 2.-plass på 400 meter, bak Amantle Montsho, og deltok også på det nigerianske stafettlaget som kom på 2.-plass på 4 x 400 meter. Men, hun ble diskvalifisert etter at dopingprøvene viste spor av prohormoner, så hun ble fratatt disse medaljene og ble utestengt fra idrett i to år, fra 14. oktober 2010 til 13. oktober 2012.Dagbladet - Abugan mister to sølvmedaljer, besøkt 22. januar 2016. De andre som deltok på stafettlaget, Magaret Etim, Bukola Abogunloko og Muizat Odumosu, mistet da også stafettsølvet sitt. 

2013
Etter å sonet utestengelsesdommen, og fått en datter, gjorde Abugan comeback ved det nigerianske mesterskapet i juni 2013.Athletics Africa - Abugan makes slow return in Calabar 2013, besøkt 25. januar 2016. Her ble hun slått ut i innledningsheatet, der hun løp på 55,01. 

2014
Hun deltok i mange internasjonale mesterskap i 2014. Hun deltok på Nigerias stafettlag på 4 x 400 meter ved VM i friidrett innendørs 2014 i Sopot i Polen, og Nigeria satte der afrikarekord innendørs med 3:29,67 i innledningsheatet.IAAF - World Indoor Championships - 4 x 400 Metres Relay Women - Round 1, besøkt 25. januar 2016. I finalen endte de på 5.-plass. I mai deltok hun også ved IAAF World Relays 2015 i Nassau, der Nigeria kom på 3.-plass på 4 x 400 meter, bak USA og Jamaica. I juni ble hun nigeriansk mester på 400 meter, da hun vant denne distansen med tiden 51,39, foran hhv. Omolara Omotosho og Patience Okon George.Athletics Africa - Day 3 Results: 68th All Nigerian Athletics Championships Calabar 2014, besøkt 25. januar 2016.

Ved Samveldelekene 2014 kom Nigeria på 2.-plass på 4 x 400 meter stafett, og Abugan løp også 400 meter individuelt, der hun kom på 4.-plass med tiden 52,33. Ved Afrikamesterskapet i friidrett 2014 i august vant hun 400 meter individuelt, der hun løp på 51,21 sekunder, en tangering av hennes årsbestenotering i juli. Her vant Nigeria også 4 x 400 meter, der Abugan løp sammen med Patience Okon George, Regina George og Ada Benjamin. 

Hun representerte Afrika ved Verdenscupen i friidrett 2014, og kom der på 6.-plass på 400 meter. På 4 x 400 meter kom Afrika på 3.-plass, med tre nigerianske utøvere på laget. 

2015
Abugan deltok ikke ved det nasjonale mesterskapet i 2015, og deltok heller ikke i internasjonale stevner dette året. 

 Referanser 

 Eksterne lenker 

  Profil hos All-Athletics 

Kategori:Personer fra Akure
Kategori:Nigerianske sprintere
Kategori:Nigerianske mestere i friidrett
Kategori:Afrikamestere i friidrett for Nigeria
Kategori:Dopingsaker i friidrett
Kategori:Deltakere for Nigeria under VM i friidrett 2007
Kategori:Friidrettsutøvere under Sommer-OL 2008
Kategori:Deltakere for Nigeria under Sommer-OL 2008
Kategori:Deltakere for Nigeria under Afrikamesterskapet i friidrett 2008
Kategori:Deltakere for Nigeria under VM i friidrett 2009
Kategori:Deltakere for Nigeria under Samveldelekene 2014
Kategori:Friidrettsutøvere under Samveldelekene 2014
Kategori:Deltakere for Nigeria under Afrikamesterskapet i friidrett 2014
Kategori:Deltakere for Nigeria under Samveldelekene 2018
Kategori:Friidrettsutøvere under Samveldelekene 2018
Kategori:Deltakere for Nigeria under Afrikamesterskapet i friidrett 2018